OpenLLM-France/wikimedia huggingface dataset:
# Sukaldaritza liburua/Errezetak/Sorrentino ravioliak karbonara salsan

RAVIOLIAK CARBONARA SALTSAN
ERRAZIOAK: 4

## OSAGAIAK

* Pasta fresko xafletan: 400 g.
* Gaztanbera ongi xukatua edo bestela gazta-krema: 50 g.
* Urdaiazpiko egosia: 50 g. xehatu.
* Intxaurra: 50 g. birrindu.
* Karbonara saltsa : 500 ml.

## PRESTAKETA

* Nahastu gazta, urdaia eta intxaurra pasta lehor bat osatuz.
* Pasta freskoa egin ondoren, luzatu ore oso fin bat lortu arte.
* Jarri pasta honen erdiaren gainean betegai koilarakadak menditxo txikiak burutuz.
* Margotu izkinak urez.
* Beste pasta erdiarekin estali betei guziak.
* Estutu eskuekin bi oreak eta barruan daukaten airea kentzeko. Sardexka batekin izkinak zanpatu.
* Uztai molde batekin moztu ravioli zirkuluan.
* Ur gazitua duen kazola batean egosi ravioliak 3 minutuz.
* Azpian karbonara saltsa jarri eta gainean ravioliak.

## AHOLKUAK

* Ohikoa pesto saltsarekin egitea da. Baina beste edozein saltsarekin ere aurkeztu genezake.
# Sukaldaritza liburua/Errezetak/Sorrentino ravioliak tomate saltsarekin

RAVIOLIAK TOMATEAREKIN
MAHAIKIDEAK: 4

## OSAGAIAK

* Pasta freskoa xafletan: 400 g.
* Gaztanbera ongi xukatua edo bestela gazta-krema: 50 g.
* Urdaiazpiko egosia: 50 g. xehatu.
* Intxaurrak: 50 g. birrindu.
* Tomate saltsa edo pesto salta: 500 ml.

## PRESTAKETA

* Nahastu gazta, urdaia eta intxaurra pasta lehor bat osatuz.
* Pasta freskoa egin ondoren, luzatu ore oso fin bat lortu arte.
* Jarri pasta honen erdiaren gainean betegai koilarakadak menditxo txikiak burutuz.
* Margotu izkinak urez.
* Beste pasta erdiarekin estali betei guziak.
* Estutu eskuekin bi oreak eta barruan daukaten airea kentzeko.
* Pasta gurpilarekin edo molde batekin moztu ravioli forman.
* Ur gazitua duen kazola batean egosi ravioliak 3 minutuz.
* Beroan jarri azpian tomate saltsa eta gainean ravioliak.

## AHOLKUAK

* Ohikoa pesto saltsarekin egitea da kasu horretan saltsa eta pasta beti sutatik kanpo nahastu behar da.
* Beste edozein saltsarekin ere aurkeztu genezake.
# Sukaldaritza liburua/Errezetak/Saltsa suharra

SALTSA SUHARRA

## OSAGAIAK

* Oliba olio birjina: 100 ml.
* Tipula: 2 xehatu.
* Baratxuria: 2 xerratu.
* Pipermin lehorra: 2 xerra.
* Tomate heldua: 1 kg. zuritu, hazirik gabe eta dadotan.
* Azukrea: 25 g.
* Tabaskoa: Tanta batzuk.
* Gatza.

## PRESTAKETA

* Kazola batean jarri oliba olioa tipula, baratxuria eta pipermina su ertainean goxatzen.
* Barazkia ongi erregosia eta gorrituta dagoenean, gehitu tomatea eta azukrea.
* Utzi dena kozinatzen su baxuan denbora luzez, hezetasun guztia galdu arte.
* Puregailutik pasa lehenik, eta iragazki txinotik ondoren.
* Jarri berriro su baxuan eta gatza eta tabaskoarekin zuzendu, saltsa lodi baina min bat lortuz.

## AHOLKUAK

* Geuk erabakiko dugu zenbat pipermin edo tabasko erabili; saltsa zenbat eta minagoa nahi izan, orduan eta gehiago botako diogu.
* Erretako haragi, arrain edo barazkiekin jateko erabiltzen da.
# Sukaldaritza liburua/Errezetak/Santiago tarta

SANTIAGO TARTA
MAHAIKIDEAK: 8.

## OSAGAIAK

Oinarria egiteko
* Irin ahula: 250 g. bahetua.
* Gurina: 150 g. pomada puntuan.
* Azukrea: 50 g.
* Arrautza: 1.
Gatza: Fina.
Betegaia egiteko
* Gurina: 125 g.
* Almendra-hautsa:250 g.
* Azukrea: 250 g.
* Ura: 100 ml.
* Arrautza: 5.
* Irin ahula: 100 g bahetua.
* Limoia: 1 azal birrindua.

## PRESTAKETA

Oinarria egiteko
* Irinarekin sumendi bat egin mahai batean edo katilu batean: erdian gurina, azukrea, gatza eta arrautza jarriko ditugu.
* Poliki dena nahastuz joango gara, bola bat osatuz.
* Katilu batean jarri: trapu heze batekin estali eta ordu erdiz gutxienez hozkailuan bere horretan eduki erabili bitartean. Erabili aurretik, bi orduz gutxienez eduki behar da hozkailuan.
Betegaia egiteko
* Pertz batean gurina pomada puntuan jarri.
* Espatula betekin nahastuz, gehitu lehenik almendra, azukreak eta ura; ondoren, banan-banan arrautzak gehitu eta nahastu.
* Jarraian, gehitu behatutako irina eta limoi azal birrindua.
Tarta amaitzeko
* Labea 170ºC-tan piztu.
* Moldea gurin eta irinarekin estali.
* Jarraian, arrabola batekin gaileta orea zabaldu eta moldea estali.
* Aurretik prestatuta daukagun betegaiarekin estali.
* Sartu labera, 25 minutu inguruan eduki, eta txotxa garbia ateratzen denean, erretiratu eta hozten utzi.
* Nahi izatera, hoztutakoan azukre hautsarekin estal dezakegu; nahi izatera, Santiagoko gurutzearen irudia eman.

## AHOLKUAK

* Betegaia egiteko gurinaren pomada puntuak oso biguna izan behar du, osagai guztiak ongi nahastu ahal izateko. Horretarako hozkailutik garaiz atera gurina edo mikrouhinean desizozte moduan bigundu.
# Sukaldaritza liburua/Errezetak/Sobao pasiegoa

“SOBAO” PASIEGOA
15 opiltxo inguru egiteko

## OSAGAIAK

* Arrautza: 4.
* Azukrea: 150 g.-250 g
* Gurina: 250 g. pomada puntuan.
* Irina: 250 g. bahetua.
* Limoi azal birrindua: 1 zati zuria gabe.
* Legamia hautsa: 5 g.

## PRESTAKETA

* Pasiegoen moldeak banatu labeko erretilu batean.
* Labea 160 Cº-tan piztu.
* Nahastu irina, legamia eta limoi azal birrindua.
* Arrautza eta azukrea pertz batean harrotu, zuritu arte.
* Lehenik, gurin urtua gehitu; jarraian, irina, legamia eta limoi azala, ondoren hagatxoarekin nahasi.
* Pasiegoen moldeak gehienez, 3/4 bete eta labera sartu.
* 30-35 minutu inguru beharko du egosteko.
* Labetik atera eta hozten utzi, moldetik atera aurretik.

## AHOLKUAK

* Errezeta hau arrautzak harrotu gabe ere egiten da. Kasu horretan gurina eta azukrea nahastu lehenik, ondoren arrautzak banan-banan gehitu eta azkenik irinak. Errazagoa da haurrekin eta etxean egiteko baina ez da berdin harrotzen.
* Arrautzak harrotuta egingo bagenu, osagaiak nahasteko garaian inoiz ez da irabiatu behar, kontu handienarekin nahastu baizik.
* Edozein bizkotxo ondo egina dagoen jakiteko, zotz edo labana txiki bat sartu erdian, eta hau garbia aterako balitz, egina dagoela esan nahiko luke.
# Sukaldaritza liburua/Errezetak/Saltsa gazi gozoa

SALTSA GAZI-GOZOA

## OSAGAIAK

* Azukrea: 75 g.
* Eztia: 25 g.
* Sagar edo sagardo ozpina: 60 ml.
* Oliba olio birjina:75 ml.
* Tipulina: 1 dadotan.
* Azenarioa: 2 dadotan.
* Porrua: 1 dadotan.
* Baratxuria: 2 xerratu.
* Tomate birrindua: 200 ml.
* Ardo zuria: 50 ml
* Salda zuria edo salda iluna: 1 l.
* Ziapea: 15 g.
* Soja saltsa: Tanta batzuk.

## PRESTAKETA

* Kazola batean azukrea eta eztia su motelean karamelizatzen jarri, kontu hartuz ez dadila erre.
* Karamelu gorri bat egindakoan, ozpina erantsi eta karamelua ozpinarekin disolbatu dadin mugitu.
* Gehitu jarraian, oliba olioa, tipula, azenarioa, porrua eta baratxuria. Jarri su motelean erregosten.
* Barazki hau ere ongi eginik dagoenean, tomatea gehitu eta hau ere utzi denbora luzean eta su baxuan hezetasun guztia galdu arte.
* Busti lehenik ardoarekin eta hau murriztutakoan saldarekin. Utzi egosten 30 minutu.
* Puregailutik pasatu lehenik, eta iragazkitik ondoren.
* Amaitzeko ondu ziape pitin batekin eta soja saltsarekin.

## AHOLKUAK

* Irabiagailu elektrikotik pasatuz gero, bere kolore gorri nagusia galduko luke.
# Sukaldaritza liburua/Errezetak/Solomoa labean gisatua, sagarrarekin

LABEAN ERREGOSITAKO TXERRI SOLOMOA SAGARRAREKIN
MAHAIKIDEAK: 4

## OSAGAIAK

* Txerri solomo trontzoa: 1 kg.
* Gatza.
* Piperbeltza.
* Oliba olio birjina: 75 ml.
* Sagardoa: 200 ml.
* Tipula: 1 lerrotan.
* Azenarioa: 2 lerrotan.
* Porrua: 1 ilargi erdian.
* Sagarra: 2 dadotan.
* Haragi salda iluna : 2 l.
* Barrengorri salteatuak: 200 g.
* Ilar egosiak: 100 g.

## PRESTAKETAK

* Txerri solomoa ongi garbitu, soberako gantza eta nerbioak kenduz.
* Gatz eta piper hautsarekin ondu.
* Labeko erretilu batean jarri, eta oliba olioarekin igurtzi.
* Piztu labea 220ºC-tan.
* Sartu haragia bertara eta egin 5 minutu alde bakoitzetik.
* Jaitsi labeko tenperatura 200ºC-tan, eta sartu bertan barazkia, haragia inguratuz eta busti sagardoarekin
* Eduki bertan beste 10 minutu.
* Erretilua labetik atera, eta haragia erretiratu.
* Barazkia kazola batean jarri, eta busti haragi saldarekin, egosi 10 minutuz, irabiatu eta iragazki txinotik pasa. Irakiten jarri eta ondu.
* Haragia berriz, xerra finetan moztu eta saltsarekin nahastu eta irakinaldi azkar bat eman.
* Amaitzeko, gehitu barrengorriak eta ilar egosiak.

## AHOLKUAK

* Kasu honetan hornigaiak barrengorriak eta ilarrak erabiltzen badira ere, patatak edo azenario torneatuak, patata edo sagar pureak, onddoak....erabil litezke.
# Euskal Herriko bidaia-gida/Herriz herri/Zabaltza

Zabaltza Euskal Herriko udalerri bat da, Nafarroa Garaian. 289 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zabaltza Wikipedian
# Euskal Herriko bidaia-gida/Herriz herri/Zaldibar

Zaldibar Euskal Herriko udalerri bat da, Bizkaian. 3.005 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zaldibar Wikipedian
# Euskal Herriko bidaia-gida/Herriz herri/Zalgize-Doneztebe

Zalgize-Doneztebe Euskal Herriko udalerri bat da, Zuberoan. 170 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zalgize-Doneztebe Wikipedian
# Euskal Herriko bidaia-gida/Herriz herri/Zalla

Zalla Euskal Herriko udalerri bat da, Bizkaian. 8.319 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zalla Wikipedian
# Euskal Herriko bidaia-gida/Herriz herri/Zamudio

Zamudio Euskal Herriko udalerri bat da, Bizkaian. 3.294 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zamudio Wikipedian
# Euskal Herriko bidaia-gida/Herriz herri/Zangoza

Zangoza Euskal Herriko udalerri bat da, Nafarroa Garaian. 4.814 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zangoza Wikipedian
# Euskal Herriko bidaia-gida/Herriz herri/Zaldibia

Zaldibia Euskal Herriko udalerri bat da, Gipuzkoan. 1.735 biztanle ditu.

## Ibilbideak

* Euskal Herriko bidaia-gida/Ibilbideak/Jentilen Labea

## Ikus, gainera

* Euskal Herriko bidaia-gida

## Kanpo estekak

* Zaldibia Wikipedian
# Euskal Herriko bidaia-gida/Herriz herri/Zalduondo

Zalduondo Euskal Herriko udalerri bat da, Araban. 196 biztanle ditu.

## Ibilbideak

* Euskal Herriko bidaia-gida/Ibilbideak/Mindutxako haritz zaharra

## Ikus, gainera

* Euskal Herriko bidaia-gida

## Kanpo estekak

* Zalduondo Wikipedian
# Euskal Herriko bidaia-gida/Herriz herri/Zanbrana

Zanbrana Euskal Herriko udalerri bat da, Araban. 422 biztanle ditu.

## Ibilbideak

* Euskal Herriko bidaia-gida/Ibilbideak/Jugalez ibaiaren ibilbidea

## Ikus, gainera

* Euskal Herriko bidaia-gida

## Kanpo estekak

* Zanbrana Wikipedian
# Euskal Herriko bidaia-gida/Herriz herri/Zaratamo

Zaratamo Euskal Herriko udalerri bat da, Bizkaian. 1.610 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Zaratamo Wikipedian
# Euskal Herriko bidaia-gida/Ibilbideak/Etxauriko Buruhandia

Mila bidetik gora ditu, eta Nafarroa Garaiko eskalada eskolarik garrantzitsuena du Etxauri mendiak.

## Ibilbidea

Txangoaren abiapuntura iristeko, Nafarroako Etxauriko mendatera doan errepidea hartuko dugu, eta 16. kilometroa baino lehenago dagoen aparkalekuan utziko dugu ibilgailua. Handik, tarte bat oinez bete dugu hamazazpigarrenaren bidean. Laster, gure eskuinean, gorriz margotutako seinalea ikusi; errepidea utzi, eta Zirizako harmailetarantz jo dugu ezpel artean. Hemen hasten dira Zirizako Eskailerak. Kareharri haitzean egindako eskailerek paretan gora 150 metroko garaiera gainditzen dute. Hiru hegi arrokatsuz osatuta daude Zirizako eskailerak; hegi horiek mailakatuta daude, Ziriza izen bereko herritik mendialdean dauden bordetara joateko bidean. Xenda mendiaren magalean zehar eskuin aldera luzatzen da; lehenbizi, hartxingaditik pasatzen da, eta, harkaitz artetik gero, amilburura iristen. Harkaitzetan zizelatutako bide hori dotorea bezain ziragarria da, eta zenbait tartetan garai samarra. Irtengune arrokatsu batera iristean, lehen harmaila aurkitu dugu, segidan bigarrena eta norabide berean hirugarrena. Harmailak gainditu ditugu, eta ezkerraldera doan xenda hartu dugu, aurrez aurre ateratzen dena utzita. Parez pare ikusi dugu Etxauriko gainean marrazten den Santa Krutz ermita.

## Haita edo Buruhandia

Goi ordokira iristean, xenda batek Etxauri tontorrera igotzeko azken malda luzearen aurrera eraman gaitu. Eguraldi ederra lagun, azken ahaleginak ermitaren ondoan utzi gaitu. Tontorra zabala da, eta, hortxe, ermitaz gain, gutunontzia, erpin geodesikoa eta gurutze handia ikusi ditugu. Hamaiketakoa egin bitartean, talaia bikain horretatik inguruaz gozatzeko parada hartu dugu.
Gustura gaude, baina aurrera segitu dugu. Mendiaren gandorretik Muniain herrira abiatu gara, hego mendebalderantz. Eskuz lagundurik horma txiki bat jaitsi ondoren, bide nabarmenetik aurrera egin dugu basoan zehar. Berehala iritsi gara San Luzia ermita dagoen zelaira. Eskuineko bidea utzi —Larreaundiko ermitatik pasatu eta Etxauriko mendatera darama—, eta ezkerrekoa hartu dugu; errepideraino jaitsi gara, garai batean bidezainen etxea egon zen lekuraino. Errepidea gurutzatu aparkaleku aldera, eta bukaeran den beste xenda batek berriro errepideraino eraman gaitu, eta, segidan, abiapuntura.
Eguraldi ona aprobetxatuta, Etxauriko eskalada eskolan ibiltzen dituzten hormatzarrak bisitatzera joan gara. El Kiriako, El Cantero, La Rueca, El Uso-ko horma bertikalen azpitik pasatzean, eskalatzaile batzuk toki ziragarri horretan beren dohain eta trebetasunak erakusten ikusi ditugu. Orain kasik hirurehun urte eskalatu zuten El Cantero-ren ondora iristean bertako misterioa gogora ekarri dugu.

## Erreferentziak

* ↑ Berriatik hartua
# Euskal Herriko bidaia-gida/Ibilbideak/Eugiko urtegiko bidexka

Eugi inguruan egiteko ibilbide erraza bat.

## Ibilbidea

Bidexka lineal hau Eugiko herrigunearen eta izen bereko urtegiaren arteko ibilbidea da. Kiroldegiko pisten ondoan hasten da, herriko sarreran. Bidea urtegiaren bazterretik doa eta badira zenbait panel urtegiaren historia eta Iruñerriko ur-hornidura azaltzeko. Gero, xendra bat hartu beharra dago, partez asfaltozkoa eta partez hartxintxarrezkoa, gure abiapuntura iritsi arte. Ibilbidean barna inguruko baso ikusgarria ederresten ahal da. Bidexka hau oso egokia da adin guztietako haurrendako.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/5872/Sendero-del-Embalse-de-Eugi.htm
# Euskal Herriko bidaia-gida/Ibilbideak/GR 321: Erronkariko Errege Bidea

GR 321 edota Erronkariko Errege Bidea Nafarroako Erronkari bailaratan barna doan ibilbidea da, Burgin eta Izaban

## Ibilbidea

Erronkariko Errege Bidea antzinako erromatar bide bat da, eta ibarreko herrien arteko lotura-bidea izan zen mendeetan. Burgiko arroilan zehar sartzen zen Aragoiko lurretatik, eta ibarrean gora egiten zuen Ezka ibaiaren ondotik, Frantziako muga igaro arte Arrakogoitiko lepotik. Ibilbide historiko hau GR gisa berreskuratu eta homologatu da, ibiltarientzat. Bide nagusian, bi etapa daude (Burgi-Izaba eta Izaba-Arrakogoiti), eta ibarreko beste herrietara doazen hiru bide-adar: Bidankoze, Garde eta Uztarrozera., Landa Garapen eta Turismo Sailak sustatutako eta Gipuzkoako Mendizale Federazioak homologatutako ibilbidea da.

## Etapak

Ibilbideak honako bi etapa hauek osatzen dute:
* 1. etapa: Burgi - Izaba
** 1. bide-adarra: Burgi-Bidankoze
** 2. bide-adarra: Erronkari-Garde
** 3. bide-adarra:: Izaba-Uztarroze
* 2. etapa: Izaba - Belaguako aterpea (ibarrean – Belagua ibaiaren uhaldi bakoitzeko).
** Aldaera: Kontrabandisteen Bidea

## Erreferentziak

* ↑ Txantiloi:Eu Nafarroako Gobernua. (2020). GR 321 Errege Bidea 1. etapa: Burgi-Izaba. Nafarroako Gobernua.
* ↑ Txantiloi:Eu GR321 rrege Bidea - 2. etapa. Kontrabandisteen Bidea: Isaba - - Belaguako aterpea. Nafarroako Gobernua.
# Euskal Herriko bidaia-gida/Ibilbideak/Urbasako igoera (portu zaharra)

Herri-bidea, 6.8 kilometroko ibilbidea eta 350 metroko desnibela du

## Ibilbidea

Ibilbide lineala, joan-etorrikoa, Olaztitik San Sebastian ermitan barna Urbasako Mendilarrora. Egibelgo harrobia inguratu ondoren, pagaditik eta “Salto de Aguas” urjauzian barna Portu Zaharrera igotzen da (Urbasako Natur Parkeko Informazio Gunea). Olazti/Olazagutia (B-6), San Migel eliza Urbasako errepidea hainbat aldiz zeharkatu behar da. Zola bustiarekin jeitsiera irristakorra

## Erreferentziak

http://www.sakana.eus/eu/subida-a-urbasa-puerto-viejo-5/
# Euskal Herriko bidaia-gida/Ibilbideak/Urkizu Tolosatik

Tolosatik Urkizurako joan-etorriko bide arrunta, Tolosako Alde Zaharretik abiatuta. Ibilbide erraza da, nahiz eta hasiera nahiko maldatsua izan. Urkizura igotzen ordubete tardatzen da eta beherakoa aldiz 45 minutuan egiten da. Tolosarrek maizago jotzen dute Uzturre aldera, eta bide honetan beraz, jende gutxiago topatuko dugu. Bidea ondo markatuta dago eta GR 285eko marka zuri-gorriak jarraituko ditugu.

## Ibilbidea

Ibilbidea San Frantzisko elizaren aldameneko Soldadu kaletik hasiko dugu. Oraindik herrian geratzen diren galtzada-harri honetatik, trenbideen gaineko zubitik pasako gara Montezkue auzora iristeko. Hortik aurrera, marka zuri-gorriak jarraituko ditugu bide osoan zehar. Asfaltozko pista batetik, gero porlanezkoa bihurtzen dena, gora jarraitu eta segituan Elosegi Parkeko sarrera nagusira iritsiko gara. Hemen eskuinetik ateratzen den bidetik jarraituko dugu eta berehala Tolosako Alde Zaharreko teilatuen gaineko bista ederra ikusiko dugu.
Marka zuri-gorriak beti jarraituta, alboan utziko ditugu Floreaga, Martin Txiki, Elorri eta Malaka baserriak. Bidea ehiza postu batzuen ondotik pasatzen da eta ondoren ezkerrera joko dugu ondo markatu dagoen bide batetik. Hemendik aurrera ez dago bidegurutzerik. Bidea leunduz doa gutxinaka eta paseo atsegin batean bihurtzen da.
Igoeraren erdian dorre zahar bat topatuko dugu eta ondoren Zirio iturrira iritsiko gara. Hortik 20 minutura Urkizuko auzora iritsiko gara.
Urkizu itsas-mailatik 522 metrora dagoen Tolosako landa auzo bat da. Tamalez bertako taberna itxi egin zuten. Eliza eta frontoia ikusi ditzakegu. Tolosaren eta eskualdearen talaia zoragarria eskaintzen du. Badira bertan bazkaltzeko mahaiak eta haurrentzako parke bat ere.
Buelta bide beretik egingo dugu, nahiz eta aukeran, San Esteban auzora jaisteko aukera izango dugun eta bide horretatik, Lizardiren omenezko monumentua bisitatu.
* Soldadu kalea, San Frantzisko elizaren ondotik
* Montezkue auzoa. Ezkerreko malda hartuko dugu
* Tolosako ikuspegia
* Geziak
* Zaldiak eta beste hainbat animali ikusiko ditugu bidean.
* Dorre zaharraren aztarnak
* Iturria
* Urkizura iristen
* Urkizura iristeko azken metroak

## Oharrak

* Martin Txiki baserrian gazta egiten dute eta bertan erosteko aukera dago.
# Sukaldaritza liburua/Errezetak/Albondigak tomate saltsan

Albondigak tomate saltsan, errezeta-liburuaren parte.

## Osagaiak

4 lagunentzat
* Behi-haragi xehetua , 750 g (txahala edo txerria ere izan liteke, edo biak nahasian)
* Baratxuri eta perrexil xehatua, pixka bat
* Ogi arraspatua, 2 koilarakada
* Zorroko tipula zopa, zorro erdia
* 2 baso ur
* Baso bete tomate saltsa
* 3 patata

## Pausuak

1. Haragi pikatuari baratxuria, perrexila eta ogi arraspatua eman, baita gatza ere, eta behar den bezala oratu. Bolak egin, irinaz baliatuz, golfeko piloten tamainakoak.
2. Oliotan frijituko ditugu, juxtu-juxtu axaletik egin daitezen. Frijitu eta gero, kazola batean uzten joango gara.
3. Albondigak frijitu ditugun zartagin berean, olio gehiegi gelditu bada, pixka bat kendu, gelditzen den olioak doi-doi estal dezala zartaginaren hondoa, eta olio horretan tipula zoparen hautsak frijituko ditugu, su motelean.
4. Txigortu baino lehenago, ura eta tomate saltsa gehitu eta egos dadila 5 minutuz. Gatza eman, beharrezkoa bada. Saltsa albondigak dauden kazolara isuri eta beste 15 minutuz eduki sutan, erabat egiteko. (Ikusten badugu lehor gelditzen direla albondigak ur gehixeago bota).
5. Patata dado batzuk frijitu eta zerbitzatu baino lehen albondigetara bildu.

## Erreferentziak

* ↑ http://pagotxa.eus/errezeta/almandrongilak-edo-albondigak-tomate-saltsan/
# Sukaldaritza liburua/Errezetak/Alberjinia beteak haragi xehatuarekin

Alberjinia beteak haragi xehatuarekin, errezeta-liburuaren parte.

## Osagaiak

4 LAGUNENTZAT
* 2 alberjinia
* 100 gramo txekor haragi xehetu
* Tipula bat
* 2 koilarakada gurin
* 3 koilarakada irin
* Litro erdi esne
* Gatza
* Oliba olioa
* Piper hauts beltza
* Gazta birrindua

## Pausoak

1 Lehenik, inongo olio edo urik nahastu gabe, jarri alberjiniak osorik labeko erretilu batean.
2 Aurrez 180 gradutan berotutako labean sartu, eta ordu erdiz bertan mantendu. Ondoren, atera, eta hozten utzi.
3 Bitartean, zartagin batean oliba olio zorrotada jarri, eta bertan erregosiko da tipula, puska txikietan moztuta.
4 Ondoren, haragi xehatua zartaginera gehitu, sua bizitu, eta bost bat minutuz guztia ongi nahastu eta erregosi. Gatza eta piper hauts beltza ere gehitu.
5 Gero, bexamela egiteko, lapiko batean bi koilarakada gurin berotzen jarri, eta, jarraian, hiru koilarakada irin gehitu. Hori eginda, ongi nahastu dena.
6 Aurrekoari litro erdi esne gehituz joan. Hala, bexamela lortuko da. Etengabe nahastu behar da horretarako.
7 Ondoren, zartaginean dagoen haragi xehatua bexamelaren lapikora gehitu; sua itzalita.
8 Alberjiniak erditik moztu, eta koilara baten laguntzaz barruko mamia atera. Mami hori bexamelera gehitu. Dena ongi nahastu, eta hoztean, alberjiniak bete, koilara edo pastelak egiteko mahuka baten laguntzaz.
9 Azkenik, gazta birrindua gainetik bota, norberaren gustura. Gero, bero dagoen labean sartu, gratinatzeko moduan jarrita. Bost edo zortzi bat minutu nahikoa izango da.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/3
# Sukaldaritza liburua/Errezetak/Andaluziako gazpatxoa

Errezeta-liburuaren parte. Andaluziako gazpatxoa

## Osagaiak

4 pertsonarentzako osagaiak:
* 2 kilo tomate (ondo helduak)
* Luzokertxo bat
* Tipula bat
* 2 piper berde
* Piper gorri bat
* 4 baratxuri ale
* Ozpina
* Ogi laurden bat
* Oliba olio a

## Pausoak

Andaluziako entsalada edangarria egiteko, ontzi zabal handi bat hartuko dugu.
Ondoren, barazkiak garbitu, eta tomate arekin hasiko gara. Zortzi pusketatan moztu eta ontzira bota.
Gero, baratxuri txikituak gehitu, eta pusketatan moztutako piper gorri eta berdeak ere bai.
Luzokertxoa zuritu egingo dugu, eta tipulin txikituekin batera, dena ontzira gehitu. Dena gazitu, eta ozpin txorrotada on bat bota.
Ondoren, ogi xafla batzuk gehitu, eta oliba olio txorrotada bat ere bai.
Sukaldeko paper gardenarekin estali, eta 12 orduz hozkailuan mantendu.
Guztia nahastu, eta berriro ere beste 12 bat orduz utzi.
Berriro nahastu, eta beste 12 orduz eduki.
Ondoren, irabiatu guztia eta txano batetik pasatu, salda fin bat lortzeko.
Eguraldi ona hastean, erabat atsegina egingo zaigu entsalada edangarri hori, freskagarria eta osasuntsua baita.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/8
# Sukaldaritza liburua/Errezetak/Antxoa arrautzaztatua

ANTXOA ARRAUTZAZTATUA
Mahaikideak: 4

## OSAGAIAK

* Antxoa: 1 kg.
* Gatza.
* Irina: 200 g.
* Arrautza: 2.
* Ekilore olioa: 400 ml.
* Baratxuria: 4 zuritu eta zanpatu.

## PRESTAKETA

* Antxoei behatzekin burua, bizkar hezurra eta tripak kendu, zabal zabal utziz.
* Uretan garbitu, ongi xukatu eta erretilu batean zabaldu.
* Gatzatu eta bere horretan 10 minutu utzi.
* Lehenik irinetan pasa eta ondoren arrautzetan.
* Zartagin bat su erdian jarri ekilore olioa eta baratxuriarekin.
* Hauek kolorea hartutakoan, erretiratu.
* Antxoak frijitu bi aldetatik.
* Paper xurgatzailea duen erretilu batera atera.

## AHOLKUAK

* Antxoak ez frijitu gehiegi bestela erraz lehortzen bai dira.
* Antxoak frijitzen ditugun heinean olioa zikina dagoela nabaritzen badugu iragazi.
* Lerrotan edo osorik Pikillo piper erregosia hornigai bikaina izan daiteke.